
Н А Р Е Д Б А 
№ 9

ЗА УСЛОВИЯТА И РЕДА ЗА  ЗАПИСВАНЕ, ОТПИСВАНЕ И ПРЕМЕСТВАНЕ  НА ДЕЦА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА КАЗАНЛЪК

Приета с Решение № 355 от 31.01.2017 г. 


















І. ОБЩИ ПОЛОЖЕНИЯ 
Чл. 1. С тази наредба се определят редът и условията за записване, отписване и преместване на деца в общински детски градини на територията на община Казанлък.
Чл. 2 (1) Предучилищното образование се осъществява от детските градини на територията на община Казанлък, а задължителното предучилищно образование – и от общинските училища, които могат да осигурят условия за това, при условията и по реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
(2) Децата, които навършват 3 години през текущата календарна година, участват в класиране за първа възрастова група. Те постъпват в детската градина не по-рано от началото на учебната година, която започва в годината на навършване на тригодишната им възраст.
(3) При наличие на свободни места целогодишно се приемат деца във всички възрастови групи.
(4) При условията и по реда на ЗПУО в детските градини могат да се приемат за отглеждане, възпитаване, социализация и обучение и деца под 3-годишна възраст (в първа възрастова група) при следните обстоятелства:
1. по преценка на родителя или настойника, при липса на яслена група в съответното населено място;
2. след класиране на всички тригодишни деца, участващи в съответното класиране,  за останалите свободни места;
3. по преценка и съгласие на родителя или настойника детето да се обучава и възпитава по условията и реда на Наредба № 5 от 03.06.2016 г. за предучилищното образование;
(5) В детските градини на територията на община Казанлък могат да се разкриват яслени групи за отглеждане на деца от 10-месечна до 3-годишна възраст.
(6) Децата, постъпили в яслени групи в детските градини, се отглеждат, възпитават, социализират и обучават по стандарти за ранно детско развитие. 
(7) Детските градини, в които се разкриват яслени групи, се определят с Решение на Общинския съвет.
Чл. 3. В общинските училища на територията на община Казанлък може да се извършва задължителното предучилищно образование на децата при условията и по реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
Чл. 4. (1) Предучилищното образование в община Казанлък се осъществява при целодневна, полудневна, почасова или самостоятелна организация.
(2) Целодневната и полудневната организация се осъществява в отделни групи в съответствие с чл. 8, ал. 1 от Наредба № 5 от 03.06.2016 г. за предучилищното образование.
(3) Почасовата организация се осъществява за отделно дете в групите за целодневна или полудневна организация, а самостоятелната – за отделно дете извън групите по чл. 8, ал. 1 от Наредба № 5 от 03.06.2016 г. за предучилищното образование.
(5) Видът на организацията на всяка група в детската градина/училище или за отделно дете (в случаите на почасова и самостоятелна организация) се определя от директора на детската градина/училище в съответствие с желанието на родителите/настойниците, а в случаите на самостоятелна организация - и след становище на Експертната комисия в Регионалното управление по образование (РУО) – Стара Загора.
Чл. 5. (1) Предучилищното образование се организира в учебни години.
(2) Учебната година в предучилищното образование започва на 15 септември и е с продължителност 12 месеца. В случай, че 15 септември е почивен ден, тя започва на първия следващ работен ден.
(3) Учебната година включва учебно и неучебно време.
Чл. 6. Постъпването на децата в общински детски градини и подготвителните групи към училищата на територията на община Казанлък се осъществява по желание на родителите/настойниците, както и лицата, при които са настанени за отглеждане деца по реда на чл. 26 от Закон за закрила на детето, а именно: 
· близки/роднини 
· приемни семейства. 
Чл. 6. За отглеждане, възпитание и обучение в детските градини родителите или настойниците заплащат такса съгласно от Закона за местните данъци и такси и Наредба № 26 на Общински съвет - Казанлък. 
Чл. 7. Приемът на децата в детските заведения се осъществява при спазване разпоредбите на: 
· Закон за предучилищното и училищно образование 
· Държавния образователен стандарт за финансирането на институциите
· Държавния образователен стандарт за предучилищното образование.
· Държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
· Наредба № 3/05.02.2007 г. на МЗ за здравните изисквания към детските градини 
· Наредба № 26/2008 г. за устройството и дейността на детските ясли и здравните изисквания към тях на Министерството на здравеопазването. 



ІІ. ОРГАНИЗАЦИЯ НА ПРИЕМА НА ДЕЦА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА КАЗАНЛЪК
Чл. 8. (1) Приемът на децата се извършва по документи, подадени в една или няколко общински детски градини, като заявлението е по образец (Приложение №1).
(2) Документи се приемат от директора или от упълномощено от него лице. 
(3) При подаването на документите подателят се информира задължително за входящия номер на документите, издаден от детското заведение. 
(4) При постъпване на детето в детската градина към заявлението се прилагат документи съгласно чл. 4, ал. 2 от Наредба № 3 за здравните изисквания към детските градини.
(5) Документите, с които се удостоверява предимство, са посочени в Приложение № 2 към чл. 9, ал. 1 и се представят при подаване на заявлението за прием.
(6) При непредставяне на документ за ползване на предимство, класирането на детето се извършва по общия ред.
(7) Родителите имат право да подават заявления за прием в повече от една детска градина, като всички заявления за прием, подадени в различни детски градини са равностойни.
Чл. 9. (1) Критериите, които се използват при кандидатстване за прием в детска градина, са общи и социални (Приложение № 2)
 (2) Деца със СОП, деца, настанени в приемни семейства и деца, ползващи услуги от резидентен тип в общността, се приемат в детската градина с предимство преди всички останали, след представяне на становище на Екипа за комплексно педагогическо оценяване и медицинско заключение на лекар-специалист или заповед за настаняване в съответната социална услуга от резидентен тип.
(3) Децата, които посещават яслените групи в детските градини, се приемат в първа група на детската градина, без да участват в класирането.
(4) Класирането на кандидатите за прием се извършва в низходящ ред на база получения брой точки.
(5) Всички деца, които не ползват предимства, се приемат, както следва:
	- деца на работещи родители по реда на входящия номер;
	- деца на неработещи родители по реда на входящия номер.
Чл. 10 (1) Приемът на деца за първа група в детските градини на територията на община Казанлък, включва следните дейности:
1. Обявяване на приема в община Казанлък през текущата година – до 5 април на текущата година.
2. Изготвяне на заповед за назначаване на комисия по приема на деца в детската градина – до 10 април на текущата година.
3. Подаване на заявление за прием в детската градина – от 11 до 30 април на текущата година.
4. Попълване на протокол, утвърден от директора, с класираните заявления, отговарящи на изискванията за прием в детската градина – до 5 май на текущата година и представяне за проверка за идентифициране  на деца, приети в повече от една детска градина от Отдел „Хуманитарни политики“, Функция „Образование“ при Община Казанлък – до 10 май на текущата година.
5. Уведомяване на родителите за дублиран прием на детето в повече от една детска градина на територията на общината и изтегляне на подаденото заявление и приложените документи от детската градина/детските градини, които са на по-ниско ниво в йерархията на желанията за прием на детето – до 20 май на текущата година.
6. Изготвяне и утвърждаване на списъците с приетите деца при реализирания прием в детската градина – до 20 май на текущата година.
7. Обявяване на списъците с новоприетите деца на видно място в детската градина и на сайта на Община Казанлък – на 05 юни на текущата година.
8. В едноседмичен срок от обявяването на списъците с приетите деца, всеки родител/настойник писмено потвърждава предстоящия прием на детето с Декларация (Приложение № 3), заведена във входящ дневник на детското заведение. Декларацията се прилага към заявлението за прием на класираното дете.
9. За деца, неприети в предпочитана детска градина, се предлагат места към други детски градини с непопълнени групи в срок до 30 юни на текущата календарна година.
(2) Записаните деца постъпват в детската градина от 01 септември до 15 септември на текущата година.
(3) Децата се изписват от яслените групи на детските градини от 1 септември в годината, в която навършват тригодишна възраст или по желание на родителите преди този срок.
(4) Децата, които не постъпят до 15 септември на текущата година без уважителна причина, отпадат от списъчния състав на детската градина.


III. ПРЕМЕСТВАНЕ
Чл. 11 (1) Децата в общинските детски градини може да се преместват в други такива на територията на община Казанлък през цялата учебна година при наличие на свободни места по реда на тази наредба.
(2) Преместване от една детска градина в друга може да се осъществи след подаване на заявление от родителя/настойника до директора на детското заведение, където е настанено детето, като посочва мотивите си за преместването. 
(3) Преместването на децата в трета и четвърта подготвителна група се извършва с Удостоверение за преместване. 
(4) В 7-дневен срок от подаване на заявлението за преместване на дете от подготвителна група, директорът издава Удостоверение за преместване на детето в друга детска градина/училище и предава приключен медицински картон.
(5) Преместването на дете от едно детско заведение в друго на територията на община Казанлък е възможно само ако родителят няма финансови задължения към посещаваното до момента. Директорът издава служебна бележка, че родителите не дължат такси, която се представя задължително при постъпването в приемащата/приемащото детска градина/училище.
(6) За извършеното преместване съответният директор писмено информира отдел „Хуманитарни политики“ при Община Казанлък.


IV. ОТПИСВАНЕ
Чл. 12 Децата се отписват от регистъра на детската градина/училището при следните условия:
1. По желание на родителите с мотивирано писмено заявление, в което се посочва считано от кога;
2. При постъпване в първи клас.
3. При отсъствие повече от два месеца без писмено заявление от родителите до директора на съответната образователна институция за децата от детска ясла, първа и втора група на детската градина;
4. При промяна формата на обучение за децата от трета и четвърта подготвителна  група.
Чл. 13. При отписване, родителят/настойникът заплаща всички дължими суми към съответното заведение.


V. КОНТРОЛ
Чл. 14. Контролът по спазване на реда за централизирано класиране за прием на децата в общинските детски градини, определен в настоящата наредба, се осъществява от Община Казанлък.


VI. АДМИНИСТРАТИВНО-НАКАЗАТЕЛНИ РАЗПОРЕДБИ
Чл. 15. (1) Родители, които не запишат децата си, подлежащи на задължително предучилищно образование, в детска градина или училище, се наказват с глоба в размер от 50 до 150 лева.
(2) Родители, които не осигурят присъствието на децата си, подлежащи на задължително предучилищно образование, записани в целодневна, полудневна или почасова форма на организация в детска градина или училище, се наказват с глоба в размер от 50 до 150 лв.
(3) При повторно извършване на нарушението по ал. 1 и ал. 2 глобата е в размер от 100 до 500 лв.
(4) Актовете за установяване на нарушенията по ал. 1 и 2 се съставят от длъжностни лица, определени от Кмета на община Казанлък и съгласно утвърдена Процедура за налагане на санкции на родителите, неосигурили посещение в детско или учебно заведение на децата си, подлежащи на задължителна предучилищна подготовка и задължително обучение.


VII. ЗАКЛЮЧИТЕЛНИ РАЗПОРЕДБИ 
Чл. 16. Настоящата наредба има за цел да регулира приема на децата в детските градини, съществуващи на територията на община Казанлък и влиза в сила от деня на обнародването й.
Чл. 17. Директорите на детските градини и училища, които имат подготвителни групи, са задължени да поставят настоящата Наредба на видно място в поверените им заведения за информация на родителите. 
Чл. 18 Актуализиране на Наредбата за условията и реда за записване, отписване и преместване на деца в общинските детски градини на територията на община Казанлък се извършва при промяна на нормативната уредба.
Чл. 19 Когато фиксираният краен срок по дейностите включва почивен ден/дни, срокът изтича в първия работен ден, следващ крайния срок.




НИКОЛАЙ ЗЛАТАНОВ (п)
ПРЕДСЕДАТЕЛ НАОБЩИНСКИ СЪВЕТ - КАЗАНЛЪК






Приложение №1                                     

ДО
ДИРЕКТОРА
НА .......................................
ГР./С. ………......................

ЗАЯВЛЕНИЕ
за прием в ………………. група на детска градина
на територията на ОБЩИНА КАЗАНЛЪК
	I.ЛИЧНИ ДАННИ НА ПОДАТЕЛЯ ( родител / настойник / )

	От: (трите имена)
	 

	Адрес:
(постоянен адрес по лична карта на един от родителите,или адресна карта по настоящ адрес)
	Град, Област ……………………………..…….....
ул. .................................................. ....№ ........... 
ж.к. .................................................... бл. ........... 
вх. ......... ет. ........ ап. ..........
	Телефон

	
	
	

	
	
	E-mail (не е задължително)

	
	
	

	II. ДАННИ ЗА ДЕТЕТО

	Трите имена:
	




	ЕГН/ЛНЧ
		
	
	
	
	
	
	
	
	
	




	III. ДАННИ ЗА РОДИТЕЛИТЕ

	Майка:
	


	Баща:
	

	Месторабота:
	



	Месторабота:
	

	Длъжност:
	



	Длъжност:
	

	Телефон:
	



	Телефон:
	

	

	Брой деца в семейството:
/с думи/
	



	ІV. ПРЕДИМСТВА
Отбележете и представете необходимите документи (оригинал и копие).

	1. Деца на родители, живеещи в района на детската градина		
	

	2. Друго дете от семейството, което посещава същото детско заведение

Трите имена на детето ………………………………………………...............................

ЕГН: 	
	
	
	
	
	
	
	
	
	
	


						
	

	3. Деца на редовни студенти  /удостоверение от съответното висше учебно заведение/
	

	4. Дете, на което местоработата на родителя/настойника е в района на детската градина /представя се документ за месторабота/
	

	5. Дете на служител в детската градина
	

	6. Детето e сирак или полусирак  /удостоверява се с акт за смърт на родител/.

	

	7. Деца, настанени за отглеждане по реда на чл. 26 от Закон за закрила на детето
/съдебно решение или заповед за настаняване от директора на Дирекция „Социално подпомагане“/
	

	8. Деца на хора с увреждания – решение на ТЕЛК
	

	9. Деца - близнаци
	



Отбележете предимствата с Х 
ДЕКЛАРИРАМ:
1. Запознат/а/ съм с Наредба за условията и реда за  записване, отписване и преместване  на деца в общинските детски градини на територията на община Казанлък
2. Информиран/а/ съм, че всички предоставени данни са лични данни по смисъла на ЗЗЛД и като такива попадат под специален режим на защита.



Дата...........................20....г. 				Подпис: ...............................................

Приложение № 2
	Общи критерии
	Точки
	Необходими документи

	Деца на родители, живеещи в района на детската градина
	5
	Лична карта или удостоверение за настоящ адрес

	Деца, които имат брат или сестра, вече приети в детската градина и ще продължат обучението си и през следващата учебна година
	5
	Трите имена на детето, ЕГН

	Деца на родители, които са редовни студенти
	2
	Удостоверение/я, издадено то съответното висше училище, че и двамата родители са редовни студенти

	Дете, на което местоработата на родителя/настойника е в района на детската градина
	1
	Документ за месторабота на родителя/настойника

	Дете на служител в детската градина
	1
	Не са необходими

	Социални критерии
	Точки
	Необходими документи

	Деца-сираци
	5
	Препис-извлечение от Акт за смърт на родителите

	Деца-полусираци
	4
	Препис-извлечение от Акт за смърт на родителя

	Деца, настанени за отглеждане по реда на чл. 26 от Закон за закрила на детето при близки и роднини или в приемно семейство
	2
	Съдебно решение или Заповед за настаняване от директора на Дирекция „Социално подпомагане“

	Деца, чийто родител е с трайно намалена работоспособност над 71%
	2
	Решение на ТЕЛК

	Деца-близнаци
	1
	Удостоверение за раждане на децата


















Приложение №3




ДЕКЛАРАЦИЯ
[bookmark: _GoBack]


От..............................................................................................................
/Трите имена на лицето/

....................................................................................................................
/адрес/


Декларирам, че детето ми ...............................................................................................................................................,
родено на .............................................,   ще бъде записано и ще посещава Детска градина …………………………………………………………
     Запознат/а/  съм с Правилника за дейността и Правилника за вътрешния ред на детска градина .................................................................

     









   ДАТА :...............20.... г.			      ДЕКЛАРАТОР :.................................
                                                                                                                      /подпис/


Наредба № 9 за условията и реда за записване, отписване и преместване на деца в общинските детски градини на територията на община Казанлък, приета с Решение № 355/31.01.2017 г.

